Source: https://www.jogiforum.hu/hirek/archivum/2003-01
Timestamp: 2019-05-20 02:35:13
Document Index: 29345968

Matched Legal Cases: ['bíróság\n', 'Bíróság ', 'bíróság ', 'bíróság ', 'bíróság ', 'bíróság ']

Hír archívum: 2003. január
Pénzbüntetésre ítélte a két mulasztással vádolt ercsi rendőrt a bíróság
Eladták a lízingelt teherautót
Sikkasztás gyanúja miatt kezdtek nyomozni két jánoshalmi vállalkozó, ellen akik több mint hatmillió forintért értékesítettek egy lízingszerződés alatt álló teherautót - értesült a HavariaPress.
Májusra elkészül az új hírközlési törvény
Az informatikai minisztérium májusra készíti el a hírközlési törvény módosítását. Az új törvény radikálisan módosítja az egyetemes távközlési alap szabályozását is.
Még 2 évet kapnak a Trabantok
Egy új rendelet értelmében 2005-től a kétütemű járművekre is kibocsátási határértéket írnak elő. A tulajdonosoknak két választása lesz: vagy kivonják a forgalomból gépkocsijukat, vagy katalizátort szereltetnek fel rájuk. A rendelet 300 ezer embert érint - írja a Népszabadság.
EU: A Microsoft módosítani fog a Passporton
Az Európai Unió szabályzóbizottsága szerint a szoftveróriás beleegyezett, hogy jelentős módosításokat hajtson végre .Net Passport rendszerében.
EU-vizsgálat a France Télécom finanszírozásáról
Az Európai Bizottság csütörtökön vizsgálatot indított annak a 9 milliárd eurós állami hitelcsomagnak a kapcsán, amelyet a francia kormány kínál eladósodott távközlési cégének.
Közel egy hónapig nem lehetett cégadatokat lekérdezni az ekormanyzat.hu-n. Az Index értesülései szerint az ok egy jogvita volt, holnaptól azonban újra elérhetőek lesznek a cégnyilvántartási szolgáltatások. A további vitás kérdések megelőzésére törvényalkotási munka kezdődik a MeH-ben.
Újabb kísérletet tesznek Angliában az elektronikus voksolásra
A brit kormány a hét elején jelentette be, hogy a következő helyhatósági választásokon tovább folytatják a kísérletet az elektronikus szavazással, ami lehetővé teszi, hogy a választó otthonról az interneten keresztül küldje el voksát.
Hamis képet árvereztek a galérián
A Fővárosi Bíróságon megkezdődött egy hamis festmény elárverezése miatt indított per - jelenti a HavariaPress. Az egyik legnagyobb magyar aukciósháztól egy svéd állampolgárságú magyar nő 2,8 millió forintot követel, ennyit fizetett ugyanis egy eredetinek hitt németalföldi festményért.
Késik az EU online adatvédelmi megállapodásának közzététele
Az uniós tagállamok 15 adatvédelmi nyilvántartója arra kérte a Micorosftot, vezessen be további módosításokat Passport online felhasználó hitelesítő rendszerébe.
Nem bilincsben, de fegyőri őrizetben tett esküt a képviselő
A kecskeméti BV Intézet vezetése Bődi Szabolcs polgármesterrel egyeztetve engedélyezte, hogy megfelelő kíséret mellett Kunszentmiklósra szállítsák a folytatólagosan elkövetett csalással gyanúsított, előzetes letartóztatásban lévő képviselőt.
6 millió forintot és életjáradékot követelnek egy móri áldozat hozzátartozói
Fejenként hatmillió forint nem vagyoni kártérítést és havi 50 ezer forint életjáradékot követel az Erste Banktól az az idős házaspár, akiknek fiát a 2002. május 9-i móri bankrablás során lőtték le.
600 milliós OEP-veszteség
Az egészségbiztosító belső vizsgálata szerint valószínűleg törvénysértések történtek egy alvászavaron segítő készülék támogatása, kölcsönzése, lízingelése kapcsán, ezért az OEP feljelentést tesz ismeretlen tettesek ellen. A vizsgálat körülbelül 600 millió forintos veszteséget tárt fel - írja a Népszava.
Egy brit netcafé hálózat a felhasználóknak öt font (2000 forint) ellenében lehetővé tette a zenék letöltését, és azok CD-re égetését. Bár a fenti gyakorlatnak lassan már másfél éve vége szakadt, a bíróságon igazat adtak a zeneiparnak. Most egymillió fontos kártérítést követelnek az Easyinternet Cafe-tól.
Sikkasztással gyanúsítják a dunafalvai polgármestert
A Bács-Kiskun megyei rendőrség vádemelési javaslatot nyújtott be a dunafalvai polgármester ellen sikkasztás gyanúja miatt - értesült a HavariaPress.
Felmentették a volt francia külügyminisztert a korrupciós vádak alól
Felmentette a korrupciós vád miatt kirótt börtönbüntetés alól Roland Dumas volt külügyminisztert a párizsi fellebbviteli bíróság, amely szerdán hirdette ki döntését az Elf olajipari óriáscégnél több mint 10 éve történt vesztegetési ügyben született ítéletekről.
Vámorgazdaságért négy év hat hónapot kapott a hardverkirály
Vámorgazdaságért négy év hat hónapos letöltendő börtönbüntetésre ítélték az egyik legnagyobb, számítástechnikai árukat forgalmazó magyar vállalkozás vezetőjét - jelenti a HavariaPress.
Technológiai cégek a másolásvédelem törvényi szabályozása ellen
Csütörtökön Washingtonban a Fehér Háztól nem messze megalakult a Szövetség a Digitális Progresszióért elnevezésű szervezet. Üzenetük: hagyják dolgozni őket.
Négy év börtönt kapott az Albacomp volt igazgatója
Négy év börtönbüntetésre ítélték vámorgazdaság miatt az Albacomp számítástechnikai cég volt ügyvezető igazgatóját. A másodrendű vádlottnak 3 év 6 hónapos börtönbüntetést szabott ki jogerős ítéletében a Legfelsőbb Bíróság.
Tovább vadászhatunk az mp3-akra
Rövidesen egységes megítélés alá eső bűncselekménynek számít a szoftverkalózkodás, illetve a hamisított árucikkek forgalmazása az EU teljes területén, amennyiben elfogadják az Európai Bizottság előtt fekvő tervezetet.
Csáky Pál, a szlovák kormány miniszterelnök-helyettese kedden többrendbeli feljelentést tett a szlovákiai roma nők állítólagos sterilizálásáról megjelent Independent-cikk miatt. Az angol lap a jelek szerint nem jöhet ki jól a dologból, mert a feljelentés arra az esetre is szól, ha hamis és arra, ha igaz információt tárt a nemzetközi közvélemény elé.
Nem büntetik a mozgássérült igazolvánnyal parkolókat Budapesten
Nem bünteti meg a mozgássérült igazolvánnyal várakozó autósokat a három Budapesten működő önkormányzati parkolási társulás, miután elfogadták a fővárosi közigazgatási hivatal vezetőjének jogértelmezését.
Átvilágító bírák: Medgyessy mondjon le
Az indok, akárcsak 5 évvel ezelőtt, amikor pénzügyminiszter volt, nem kémelhárítói, hanem miniszterelnök-helyettesi múltja. Ebben a tisztségében ugyanis titkos jelentéseket olvasott. Nagy kockázatot nem vállal, aki azt jósolja, hogy most se tesz eleget a felszólításnak.
A polgárok szava erősebb a törvénynél: képviselők a recski háziorvosok
A recski önkormányzat döntése szerint nem kell megválnia képviselői mandátumától annak a három vállalkozó háziorvosnak, akiknek a jogállása a jogszabályok szerint összeférhetetlen testületi tagságukkal.
Az MTV Ellenőrző Testülete szerint nem szűnt meg a kuratóriumi elnökség megbízatása
Tovább nyomoznak a MÁV-szerződés után
Feljelentéskiegészítést rendelt el a Budapesti Rendőr-főkapitányság (BRFK) a MÁV orosz motorvonatokról szóló szakértői szerződésének ügyében. A szakértői cég másfél millió dollárért kapott megbízást a MÁV előző vezetésétől, azonban sem a teljesítést, sem a céget nem találták meg egy belső vizsgálat során.
Grespik kontra Havas: bűnös az újságíró
Bűnösnek mondta ki Havas Henrik újságírót folytatólagosan elkövetett becsületsértés vétségében és 450 ezer forint pénzbüntetésre ítélte a Fővárosi Bíróság másod fokon abban a magánvádas büntető eljárásban, amelyet Grespik László, a Fővárosi Közigazgatási Hivatal egykori vezetője kezdeményezett.
Négy és fél évet kapott az erőszakoskodó nőgyógyász
Négy év négy hónapos fegyházbüntetésre ítéltek egy pécsi nőgyógyászt, Soponyai Józsefet, aki megerőszakolta egy betegét, másik kettővel pedig közösülni próbált. Ez egy évvel kevesebb az elsőfokú ítéletnél, a bíróság hivatkozás szerint az enyhítést a cselekmény elkövetése óta eltelt hosszú idő indokolja. Az 53 éves férfi, akit nyolc évre eltiltottak orvosi hivatása, öt évre pedig a közügyek gyakorlásától, nem jelent meg az ítélethirdetésen.
Idén elkészülhet a filmtörvény tervezete
Még az idén az Országgyűlés elé kerülhet a filmtörvény tervezete, amit a szocialisták reményei szerint széles körű szakmai, társadalmi és politikai egyetértéssel fogadnak majd el.
Felmentették a büki jegyzőt
Szabó József büki jegyző ellen több mint két évvel ezelőtt névtelen feljelentés nyomán indult büntetőeljárás. A jegyzőt azzal vádolták, hogy szándékosan hozott törvénysértő határozatokat építésügyi engedélyezési ügyekben, ezzel pedig egyes építtetőket jogtalan előnyhöz juttatott.
Felrakta az internetre a pedofil képeket, mégis felmentették Lévayt
Bár bebizonyosodott, hogy a képeket feltette egy internetes oldalra, első fokon mégis felmentették a pedofil felvételek terjesztése miatt bíróság elé állított Lévay Leventét - jelenti a HavariaPress.
Egységes foglalkoztatási adatbázist hoznak létre
Az idén megkezdik annak az országosan egységes adatbázisnak a kiépítését, amely valamennyi munkavállaló esetében tartalmazza majd a munkaviszonyra vonatkozó adatokat - közölte Kiss Péter foglalkoztatáspolitikai és munkaügyi miniszter. Az adatbázis létrehozására 1,5-2 milliárd forintot szán a szaktárca.
Linux Ghánában?
Az accrai Kormányzati informatikai és távközlési konferencia résztvevői pénteken megállapították, hogy a közelmúltban benyújtott szerzői jogi törvénytervezet a Linuxra való áttérésnek kedvez.
Javaslat az Alkotmánybíróság új elnökének megválasztására
Az Alkotmánybíróság hétfői teljes ülésén elfogadta az ügyrendi bizottság javaslatát, amely szerint áttekintik a testület elnökének megválasztására vonatkozó szabályozást és alkotmánybírósági gyakorlatot.
Lakásmaffia-ügy Budapesten: vádemelési javaslat
Vádemelési javaslattal fejezte be nyomozását a Budapesti Rendőr-főkapitányság (BRFK) ingatlancsalások felderítésével foglalkozó Kaptár csoportja egy budapesti férfi ügyében.
Termékhamisítás, évente 450 milliárd dolláros kár
A nagy nemzetközi cégek a termékhamisítás elleni összefogást sürgettek a davosi Világgazdasági Fórumon: becslések szerint a termékmárkák meghamisítása évente 450 milliárd dollár kárt okoz világszerte.